थसेल’ गङारि गान्दानि थाखाय बुहुम नाङैनो मुंदांखा आसामनि काजिरङा माहारियारि पार्क आरो टाइगार रिजार्भ ओनसोलनि थाखाय दिनै मोनसे रंजाथाव सान। आसाम सोरखारआ काजिरङा माहारियारि पार्क आरो टाइगार रिजार्भजों नांजाबनानै थानाय माखासे हा बाहागो जेराव जिब-जुनार थानो हाथाव ओनसोलफोरखौ 7थि, 8थि आरो 9 थि एडिसननि गेजेरजों सरजाबफानो नटिस जारि खालामदों । मख’नो गोनांदि थांनाय माखासे समनिफ्रायनो आसाम सोरखारआ काजिरङा माहारियारि पार्क आरो टाइगार रिजार्भ ओनसोलनि साखाथि- फाखाथि ओनसोलाव आयेन बेरेखायै दखल खालामनानै लानाय हा बाहागोखौ उदां खालामदोंमोन।